Niekas nenorėjo mirti

Niekas nenorėjo mirti – 1965 m. lietuviškas vaidybinis kino filmas, kurio režisierius Vytautas Žalakevičius.https://www.kinofondas.lt/filmas/niekas-nenorejo-mirti/ Filmas pastatytas Lietuvos kino studijoje, filmuotas Toliūnų dvare (Pasvalio rajonas), epizodai – Maslauskiškių malūne (Raseinių rajonas).Maslauskiškių vandens malūnas. Pamatyklietuvoje.lt (tikrinta 2024-09-17). Tai 107 min. (1 val. 47 min.) trukmės, nespalvotas, plačiaekranis filmas;http://www.lfc.lt/lt/Page=AMovieList&ID=3714&GenreID=454 pirmas sovietinis filmas, parodęs Lietuvos partizanų gyvenimą.

Filmo veiksmas vyksta Lietuvos pokario kaime, kur gyventojai yra priversti grumtis dėl savo būvio, rinktis puses susirėmime tarp savų, kai vieni palaiko sovietų valdžią, o kiti remia jai besipriešinančius partizanus.http://www.lkc.lt/niekas-nenorejo-mirti-1966/

Filmas pelnė kino kritikų pripažinimą ir yra laikomas didelės reikšmės kūriniu Lietuvos kino istorijoje. Tačiau, sukurtas sovietinės okupacijos laikotarpiu, filmas vertinamas prieštaringai dėl ideologizuoto požiūrio į svarbius istorinius įvykius.

 Siužetas 

Filme parodomi 1947 m. įvykiai Lietuvos kaime, bandant įtvirtinti sovietų valdžią. „Miškiniai“ nužudo Lokį, penktąjį per metus kaimo tarybos pirmininką. Lokio sūnūs prisiekia atkeršyti. Į Lokio vietą prievarta paskiriamas Vaitkus, pats kurį laiką buvęs „miškiniu“.

 Vaidino 

 Regimantas Adomaitis – sūnus Donatas
 Vija Artmanė – Ona
 Bronius Babkauskas – Motiejus Marcinkus
 Donatas Banionis – Vaitkus
 Antanas Barčas – „Barzda“
 Juozas Budraitis – sūnus Jonas
 Kazys Vitkus – Lokys, tėvas
 Regina Zdanavičiūtė – Marcinkaus žmona
 Algimantas Masiulis – sūnus Mykolas
 Laimonas Noreika – šventas Juozapas/„Aitvaras“
 Bruno Oja – sūnus Bronius
 Vytautas Tomkus – „Apuokas“
 Eugenija Šulgaitė – motina
 Antanas Šurna – sekretorius
 Danguolė Baukaitė – Aldona
 Ona Ališauskaitė, Balys Juškevičius, Algimantas Kundelis, Adomas Petkevičius, Juozas Rygertas, Henrikas Rimeika, Jonas Šablinskas, Algirdas Vrubliauskas, Leonas Zmirskas

 Kūrybinė grupė 
 Scenarijaus autorius ir režisierius – Vytautas Žalakevičius.
 Operatorius – Jonas Gricius.
 Dailininkai – Vytautas Kalinauskas, Algirdas Ničius.
 Kostiumų dailininkė – Viktorija Bimbaitė.
 Kompozitorius – Algimantas Apanavičius.
 Garso operatoriai – Julijonas Batuneris, Dovydas Ožechovas.
 Antrasis režisierius – Algimantas Kundelis.
 Antrieji operatoriai – Jonas Tomaševičius, Algirdas Šimkus.
 Grimas – Marija Oržekauskaitė.
 Montažas – Izabelė Pinaitytė
 Redaktorius – Grigorijus Kanovičius
 Filmo direktorius – E.Žabinskas.

 Įvertinimas 
 Tarptautinis Karlovy Varų (Čekoslovakija) kino festivalis – geriausio aktoriaus prizas Donatui Banioniui už Vaitkaus vaidmenį.
 Sąjunginis Kijevo festivalis, 1966 m. – pirmoji premija; pirmosios premijos V. Žalakevičiui už geriausią scenarijų ir D. Banioniui už geriausią vyro vaidmenį.
 VI Pabaltijo, Baltarusijos ir Moldavijos kino festivalis, 1966 m. – pagrindinis prizas „Didysis gintaras“
 TSRS Kinematografininkų sąjunga – garbės diplomas V. Žalakevičiui už geriausią scenarijų.
 Lenino komjaunimo premija – V. Žalakevičiui už geriausią scenarijų ir režisūrą, 1966 m.
 TSRS valstybinė premija už 1967 metus – scenarijaus autoriui ir režisieriui V. Žalakevičiui, operatoriui J. Griciui, aktoriams D. Banioniui ir B. Ojai.
 Kino šimtmečio proga UNESCO filmą „Niekas nenorėjo mirti“ įtraukė į reikšmingiausių kino kūrinių šimtuką.

 Šaltiniai 

 Nuorodos 
 Filmas  LRT mediatekoje
 Filmo ištraukos svetainėje Youtube
 Gediminas Jankauskas. Niekas nenorėjo mirti svetainėje Gramofonas.lt

Kategorija:1965 filmai
Kategorija:Dramos
Kategorija:Lietuvos filmai
Kategorija:TSRS filmai